cyanic-selkie/wikianc huggingface dataset:
சின்டி எக்ஸ்டீன்
சிண்டி எற்சிடீன் (Cindy Eksteen, பிறப்பு: நவம்பர் 21 1977), தென்னாப்பிரிக்கா  பெண்கள் தேர்வுத் துடுப்பாட்ட  அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், 36 ஒருநாள் பன்னாட்டுத் துடுப்பாட்டப்  போட்டிகளிலும், கலந்து கொண்டுள்ளார். 2001/02 பருவ ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும்,   1997-2003/04 பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
ஐதராபாத்து இல்லம்
ஐதராபாத்து இல்லம் (Hydrabad House, हैदराबाद भवन, ), என்பது புதுதில்லியில் இந்தியாவின் வாயில் வடமேற்கில் அமைந்துள்ள இந்திய அரசின் மாளிகை. புகழ்பெற்ற பிரித்தானியக் கட்டடக்கலை வல்லுநர் லூட்டியனால் இது ஐதராபாத்து நிசாம் ஓஸ்மான் அலி கானுக்காக அமைக்கப்பட்டது. 8.77 ஏக்கரில் அமைந்துள்ள இம் மாளிகை வண்ணத்துப் பூச்சி வடிவிலானது. மொகலாய-ஐரோப்பிய கட்டடக்கலவையின் கலவையாய் இது திகழ்கிறது. மாளிகையின் முகப்பில் குவிமாடம் அமைந்துள்ளது.
1947 ஆம் ஆண்டில் இந்திய விடுதலைக்குப் பின் ஐதராபாத் நிசாம் இம் மாளிகையை இந்திய அரசிற்குத் தந்து விட்டார். அன்று முதல் வெளிநாட்டுத் தலைவர்களின் விருந்தோம்பல், முக்கியப் பத்திரிக்கைக் கூட்டங்கள், அரசு விருந்துகள் போன்றவற்றுக்காக இது பயன்படுத்தப்படுகிறது.
மேற்கோள்கள்
பகுப்பு:தில்லி சுற்றுப் பகுதிகள் பகுப்பு:புது தில்லி
2012 ஐக்கிய அமெரிக்க தூதரகங்கள் மீதான தாக்குதல்கள்
செப்டம்பர் 11, 2012 அன்று எகிப்தின் கெய்ரோவிலுள்ள ஐக்கிய அமெரிக்க தூதரகம், லிபியாவின் பங்காசியில் அமைந்துள்ள ஐக்கிய அமெரிக்க துணைத் தூதரகம் என்பன இனசன்சு ஒவ் முசுலிம்சு என்ற திரைப்படத்தின் முன்னோட்டக் காட்சிகள் யூடியூபில் வெளியானதைத் தொடர்ந்து, பல முசுலிம்களால் அத்திரைப்படம் தெய்வ நிந்தை எனக் கருதப்பட்டு தாக்குதலுக்கு உள்ளாகின. பங்காசியில் எறிகணையினால் உந்தப்படும் எறிகுண்டு மற்றும் சிறு ஆயுதங்களினால் துணைத் தூதரகம் மீது தாக்குதல் நடத்தப்பட்டு, தீக்கிரையாக்கப்பட்டது. இதில் லிபியாவுக்கான வருகைதரும் அமெரிக்கத் தூதுவர் கிறிஸ்டோபர், ஐக்கிய அமெரிக்க வெளிநாட்டு சேவை தகவல் முகாமை அலுவலர் சீன் ஸ்மித் அமெரிக்க தனியார் பாதுகாப்பு பணியாளர் கிளென் டொகேர்டி முன்னால் ஐக்கிய அமெரிக்க நேவி சீல் படைவீரர் டிரோன் வூட்ஸ் மற்றும் பத்து லிபிய காவல் துறையினர் கொல்லப்பட்டும் ஏனைய இருவர் காயமடைந்தனர்.
பிந்திய அறிக்கைகளின்படி, பங்காசி தாக்குதல் 'சிக்கல்' மிக்கதும், முறையாக செயற்படுத்தப்பட்டுள்ளது போன்றும் காணப்படுகின்றது. பெயர் குறிப்பிட விரும்பாத அமெரிக்க அலுவலர்கள் பங்காசி தாக்குதல் ஏற்கெனவே திட்டமிடப்பதும், அது திரைப்படத்தினால் அல்லவென்றும் குறிப்பிட்டனர். முன்னைய அறிக்கை, அமெரிக்கா தாக்குதல் பற்றி முன்னமே அறிந்திருக்கலாம் என தெரிவித்தது. ஆயினும் இது அமெரிக்க நிர்வாகத்தினால் மறுக்கப்பட்டது. லிபிய அதிகாரிகள் இது திட்டமிட்ட இரு பகுதிகளான, பாதுகாப்பான இல்லத்தையும் உள்ளடக்கிய தாக்குதல் என திட்டவட்டமாகத் தெரிவித்தனர்.
கெய்ரோவில், ஒரு குழு தூதரக சுவர் மீது ஏறி அமெரிக்காவின் தேசியக் கொடியினைக் கிழித்து, அது இருந்த இடத்தில் கருப்பு இசுலாமியக் கொடியினை ஏற்றினர். எகிப்தில் 200 க்கு மேற்பட்டோர் காயமடைந்தனர். செப்டம்பர் 30 இல், எதிர்ப்பு யெமனின் சனாவிலுள்ள ஐக்கிய அமெரிக்க தூதரகத்திற்குப் பரவி, நான்கு எதிர்ப்பாளர்கள் இறக்கவும், 35 எதிர்ப்பாளர்களும் பாதுகாப்பு படையினரும் காயமடையக் காரணமாகியது. லிபியாவிலும் யெமனிலும் நடந்த கூட்டு தாக்குதல்களினால் 18 பேர் மரணமாகி, அமெரிக்க தூதரகம் மீதான நான்காவது பாரதூரமான தாக்குதலாக, 1984 பெய்ரூட் குண்டுத் தாக்குதல், 1983 அமெரிக்க தூதரக குண்டுத் தாக்குதல், 1998 அமெரிக்க தூதரக குண்டுத் தாக்குதல் என்பவற்றுக்கு அடுத்ததாக பதிவாகியது.
எதிர்ப்புக்கள்
thumbnail|இடது|[[பக்ரைன்|பக்ரைனில் எதிர்ப்பாளர்கள்]]
மேலதிக ஊர்வலங்கள் பன்னாட்டளவில் ஐக்கிய அமெரிக்க தூதரகங்களுக்கு வெளியே இடம் பெற்றன. வெள்ளிக்கிழமை சூடானின்தலைநகரம் கர்த்தூமிலுள்ள அமெரிக்க தூதரகத்தை தாக்கிய ஆயிரக்கணக்கான ஆர்ப்பாட்டக்காரர்கள் தாக்கியபோது 3 ஆர்ப்பாட்டக்காரர்கள் இறந்ததாக அந்நாட்டு வானொலி கூறியுள்ளது. ஆர்ப்பாட்டக்காரர்கள் செருமனி மற்றும் ஐக்கிய இராச்சிய தூதரகங்களையும் தாக்கியுள்ளார்கள். துனீசியாவில் தலைநகரத்திலுள்ள அமெரிக்க தூதரகத்தை தாக்கி அங்கிருந்த வண்டிகளை கொழுத்தியுள்ளனர். அங்கு இரண்டு பேர் இறந்தனர். அங்குள்ள அமெரிக்க பள்ளியும் கொழுத்தப்பட்டுள்ளது. லெபனான் நகரான திரிபோலியுள்ள அமெரிக்காவை தலைமையிடமாக கொண்ட கெண்டக்கி பிரைடு சிக்கன் என்ற துரித உணவகத்துக்கு ஆர்ப்பாட்டக்காரர்கள் தீ வைத்தனர். வங்காள தேசத்தில் ஆயிரக்கணக்கான ஆர்ப்பாட்டக்காரர்கள் அமெரிக்க கொடியை எரித்தும் படத்தை உருவாக்கியவருக்கு கடும் தண்டனை கொடுக்க வேண்டும் என்றும் கோரி ஊர்வலம் வந்தனர். ஆப்கானித்தான் நகரான ஜலலாபாத்தில் அமெரிக்க அதிபர் பராக் ஒபாமாவின் உருவத்தை தீயிட்டு எதிர்ப்பு தெரிவித்தனர். பாலஸ்தீனம், இலங்கை, மாலைத்தீவுகள் போன்றவற்றிலும் ஆர்பாட்டம் நடைபெற்றது. சென்னையில் தமுமுக அமெரிக்க துணைத் தூதரகங்கத்துக்கு எதிரில் நடத்திய போராட்டத்தில் கல்வீச்சு போன்ற வன்முறை ஏற்பட்டதால் 86 பேர் கைது செய்யப்பட்டனர்.
குறிப்புகள்
பகுப்பு:2012 நிகழ்வுகள் பகுப்பு:மத்திய கிழக்கு எதிர்ப்புப் போராட்டங்கள் பகுப்பு:இசுலாமும் வன்முறையும்
நாகனம்பட்டி ஊராட்சி
நாகனம்பட்டி ஊராட்சி (Naganampatti Gram Panchayat), தமிழ்நாட்டின் தர்மபுரி மாவட்டத்தில் உள்ள காரிமங்கலம் வட்டாரத்தில் அமைந்துள்ளது. இந்த ஊராட்சி, பாலக்கோடு சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3197 ஆகும். இவர்களில் பெண்கள் 1535 பேரும் ஆண்கள் 1662 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
காளிதாசு குப்தா ரிசா
காளிதாசு குப்தா ரிசா (Kalidas Gupta Riza) இந்தியாவைச் சேர்ந்த ஓர் எழுத்தாளர் ஆவார். உருது மொழிக் கவிஞர் மிர்சா காலிப்பின் எழுத்துக்களின் மீது அதிகாரம் பெற்றவராகவும் இவர் அறியப்படுகிறார். மிர்சா காலிப் பற்றிய பல புத்தகங்களை குப்தா ரிசா எழுதியுள்ளார். இதற்காக 1987 ஆம் ஆண்டு காலிப் விருதையும் பெற்றார். இந்திய அரசாங்கம் 2001 ஆம் ஆண்டு நான்காவது மிக உயர்ந்த இந்திய குடிமகன் விருதான பத்மசிறீ விருதை வழங்கி கௌரவித்தது. 1995 ஆம் ஆண்டு காளிதாசு குப்தா ரிசா வெளியிட்ட காலிபின் திவான் திவான்-இ-ராசா என்ற பதிப்பு காலிபின் உருது கவிதையின் மிகவும் விரிவான மற்றும் காலவரிசைப்படி அமைந்த சரியான பதிப்பாகும். இம்தியாசு அலியின் 1958 ஆம் ஆண்டு பதிப்பான அர்சிக்கு மாற்றாக இது அமைந்தது.
மேற்கோள்கள்
.
பகுப்பு:இந்திய எழுத்தாளர்கள் பகுப்பு:உருதுக் கவிஞர்கள் பகுப்பு:உருது எழுத்தாளர்கள் பகுப்பு:பத்மசிறீ விருது பெற்றவர்கள் பகுப்பு:1925 பிறப்புகள் பகுப்பு:2001 இறப்புகள்
டானியல் கொட்கே
டானியல் கொட்கே ஒரு கணனிப் பொறியளாளர் மற்றும் அப்பிள் நிறுவனத்தின் ஆரம்ப பணியாளர்களிள் ஒருவராகும்.
அப்பிள்
டானியல் கொட்கே அவர்கள் 1976இல் ஸ்டீவ் ஜொப்ஸ் மற்றும் ஸ்டீவ் வொஸ்னியக் ஆகியோர் ஸ்டீவ் ஜொப்ஸின் வீட்டு வாகனத் தரிப்பிடத்தில் அப்பிள் I கணனியைத் தயாரித்தபோது அந்தக் குழுவில் பங்குபற்றினார் என்பது குறிப்பிடத்தக்கது. அப்பிள் நிறுவனத்தைத் தயாரிக்க முன்னரே டானியல் கொட்கே மற்றும் ஸ்டீவ் ஜொப்ஸ் ஆகியோர் ரீட் கல்லூரியில் நண்பர்களாக இருந்தனர். இவர்கள் இருவரும் ஆண்மீக அறிவொளியைத் தேடி அமெரிக்காவில் இருந்து இந்தியா சென்று திரும்புமளவிற்கு நண்பர்களாக இருந்தனர். அப்பிள் I, அப்பிள் II, மக்கின்டோஸ் போன்ற செயற்றிட்டங்களில் டானியல் கொட்கே பணியாற்றியதுடன் மக்கின்டோசின் ஆரம்ப வெளியீடுகளின் உட்புறத்தில் டானியல் கொட்கேயின் கையெழுத்தைக் இன்றும் காணக்கூடியதாக உள்ளது.
ஆயினும் அப்பிள் நிறுவனம் பங்குச்சந்தையில் இடம்பெற்ற போது டானியல் கொட்கேயிற்கு பங்குகள் எதனையும் வழங்க ஸ்டீவ் ஜொப்ஸ் மறுப்புத் தெரிவித்தார். டானியல் கொட்கேயிற்கு பூச்சியம் பங்குகளையே வழங்க முடியும் என்று கூறியதாக வோல்ட்டர் ஐசாக்சன் எழுதிய ஸ்டீவ் ஜொப்சின் சுயசரிதையில் தெரிவிக்கப்பட்டுள்ளது.
உசாத்துணைகள்
பகுப்பு:1954 பிறப்புகள் பகுப்பு:அமெரிக்கக் கணினியியலாளர்கள் பகுப்பு:அமெரிக்கப் பொறியியலாளர்கள் பகுப்பு:வாழும் நபர்கள்
கு. மா. பாலசுப்பிரமணியம்
வாழ்க்கைச் சுருக்கம்
1920 இல் திருவாரூர் அருகேயுள்ள வேளூக்குடியில் மாரிமுத்து, கோவிந்தம்மாள் ஆகியோருக்குப் பிறந்தார். நான்கு வயதில் தந்தையை இழந்தார். இவரது தாயார் தேவாரம், திருவாசகம், பக்திப் பனுவல்களை இசைக்கக்கூடியவராக இருந்தார். தாய் பாடிய பாடல்கள்தான் தனது தமிழார்வத்தையும், இசை வேட்கையையும் தூண்டியதாக கு.மா.பா பேட்டிகளில் குறிப்பிட்டுள்ளார். வறுமையின் காரணமாக இவரது தாயாரால் ஆறாம் வகுப்புக்குமேல் படிக்க வைக்க இயலவில்லை. இதன்பிறகு வேளாண் தொழிலாளராகவும், மளிகைக் கடையில் பொட்டலம் மடிக்கும் வேலை, துணிக்கடை போன்றவற்றில் வேலை செய்தார். பொட்டலம் மடிக்கும் வேலையின்போது ஓய்வு நேரத்தில் பழைய புத்தகங்களைப் படித்துவந்தார். இதனால் எழுத்தின் மீது ஆர்வம் ஏற்பட்டு சிறுகதைகளை எழுதத் துவங்கினார். எழுத்தாளர்கள் கா. மு. ஷெரீப், மேதாவி என்னும் கோ. த. சண்முகசுந்தரம் ஆகியோர் இவரின் சொந்த ஊரைச் சேர்ந்த இளமைக்கால நண்பர்கள். இவர் ஜெயலட்சுமிய 1947 ல் திருமணம் செய்து, ஐந்து ஆண் மக்களையும், இரண்டு பெண் மக்களையும் பெற்றார். இவரது இளைய மகன் கு. மா. பா. கபிலன் ஆவார்.
பத்திரிகையாளராக
சி. பா. ஆதித்தனார் மதுரையில் இருந்து வெளியிட்ட தமிழன் இதழின் துணை ஆசிரியராக இணைந்தார். பின்னர் கோவையில் திருமகள் இதழில் பணியாற்றினார். 1945 இல் கொழும்பில் இருந்து வெளிவந்த வீரகேசரி நாளிதழில் துணை ஆசிரியராக இணைந்தார். இந்திய விடுதலைக்குப்பிறகு 1947 இல் நாடு திரும்பியவர் தமிழன் குரல் என்ற மாதம் இருமுறை இதழை நடத்தி இழப்பை சந்தித்ததால் அதனை விற்றுவிட்டு, சென்னை வந்து ம.பொ.சியின் தமிழ் முரசு இதழில் நுணை ஆசிரியராக இணைந்தார். அக்காலக்கட்டத்தில் சிந்தாதிரிப்பேட்டையில் தமிழாசிரியராக இருந்த திருவேங்கடம் என்பவர் இவரின் எழுத்தாற்றலைக் கண்டு இவருக்கு மரபுக்கவிதைகளை எழுத கற்றுக்கொடுத்தார். இதன் பிறகு 1949 ஆம் ஆண்டில் பாரதிதாசன் தலைமையில் கோவையில் நடந்த கவியரங்கில் தன் 28 ஆம் வயதில் கலந்துகொண்டார்.
அரசியலில்
சிலம்புச்செல்வர் ம.பொ.சி.யின் தமிழரசுக் கழகத்தில் அரசியல் பணியாற்றியவர். அக்கழகத்தின் பொதுச்செயலாளராகவும் பணியாற்றியுள்ளார். 1974 முதல் 1980 வரை தமிழக சட்டசபை மேலவை உறுப்பினராகவும் இருந்துள்ளார். பாரதிதாசன் மீது தீவிர அபிமானம் கொண்டிருந்தவர்.
எழுத்தாளர்
ஏவிஎம் நிறுவனத்தின் கதை இலாகாவில் மாத ஊதியத்தில் இணைந்தார். அவர்களின் ஓர் இரவு படத்தின் உதவி இயக்குநராக ஆக்கப்பட்டார். அண்ணாதுரை எழுதிய வசனங்களை படி எடுத்தல் இவரது பணி. படி எடுக்கும்போது தன்னார்வத்துடன் ஒரு காட்சிக்கு இவர் ஒரு பாடலை எழுதினார். அந்தப்பாடல் படக்குழுவுக்கு பிடித்துவிட்டதால் அது பாடல் பதிவு பெற்று, அதே படத்தில் மேலும் இரண்டு பாடல்கள் எழுத வாய்யப்பு கிடைத்தது. அதன்பிறகு பல படங்களுக்கு பாடல்களை எழுதினார்.
1962 ஆம் ஆண்டில் கொஞ்சும் சலங்கை மற்றும் 1966 இல் மகாகவி காளிதாஸ் திரைப்படங்களுக்கான திரைக்கதை, வசனங்கள் மற்றும் பாடல்களை எழுதினார். மேலும் 1953 இல் பொன்னி, 1962 இல் மடாதிபதி மகள் போன்ற திரைப்படங்களுக்கு வசனம் மற்றும் பாடல்கள் எழுதினார். ஓர் இரவு (1951), கோமதியின் காதலன் (1955) திரைப்படங்களில் உதவி இயக்குனராகவும் வேலைக்காரன் (1952) திரைப்படத்திற்கு கதை மற்றும் பாடல்களையும் எழுதினார்.
வெளி இணைப்புகள்
பகுப்பு:1920 பிறப்புகள் பகுப்பு:1994 இறப்புகள் பகுப்பு:திரைப்படப் பாடலாசிரியர்கள் பகுப்பு:தமிழகக் கவிஞர்கள் பகுப்பு:தமிழ் பாடலாசிரியர்கள் பகுப்பு:தமிழகப் பாடலாசிரியர்கள் பகுப்பு:தமிழக அரசியல்வாதிகள் பகுப்பு:கலைமாமணி விருது பெற்றவர்கள் பகுப்பு:திருவாரூர் மாவட்ட நபர்கள் பகுப்பு:தமிழகப் பத்திரிகையாளர்கள்
இசையில் இரைச்சல்
thumb|[[ஜிமி ஹென்றிக்ஸ்|Jimi Hendrix revolutionised rock and jazz by incorporating noise through techniques such as feedback, distortion, wah, fuzz, dissonance, and loud volume.]] thumb|A Dolby 361 A-type noise reduction module.
இசையில், இரைசசல்  என்பது கட்டுப்பாடற்ற,தேவையற்ற ஒலி.இரைசசல்ஒரு முக்கியமான கூறு, ஒலி, மனித குரல் மற்றும் அனைத்து இசைக்கருவிகள், மற்றும் மின் கித்தார் பயன்படுத்தி ( விலகல்). மின்னணு கருவிகள் உருவாக்க பல்வேறு நிறங்கள் சத்தம். பாரம்பரிய பயன்கள் சத்தம் கட்டுப்பாடற்ற பயன்படுத்தி, அனைத்து அதிர்வெண்கள் தொடர்புடைய சுருதி மற்றும் சுரம்போன்ற, வெள்ளை சத்தம் கூறு ஒரு டிரம் ரோல் ஒரு டிரம், அல்லது transients தற்போது முன்னொட்டு ஒலிகள் சில சுரக்குழாய்..
பகுப்பு:இரைச்சல்
சாமியா யூசுப் உமர்
ஆரம்ப கால வாழ்க்கை
இவர் சோமாலியாவில் 1991 மார்ச் 25 இல் பிறந்தார், இவர், உமர் யூசுப், தகாபோ அலி என்ற இவரது பெற்றோருக்கு ஆறு குழந்தைகளில் மூத்தவர். இவரது தாயார் சோமாலியாவுக்குள் தேசிய அளவில் போட்டியிட்ட ஒரு விளையாட்டு வீரராவார். குடும்பம் நாட்டின் சிறுபான்மை இனத்தவர்களில் ஒருவரிடமிருந்து வந்தது.
இவரது தந்தையும், மாமாவும் அவர்கள் பணிபுரிந்த பக்காரா சந்தையில் ஏற்பட்ட ஒரு தாக்குதலைத் தொடர்ந்து கொல்லப்பட்டனர். அந்த நேரத்தில் இவர் எட்டாம் வகுப்பில் இருந்தார். பின்னர், தனது உடன்பிறந்தவர்களைக் கவனிப்பதற்காக பள்ளியை விட்டு வெளியேறினார். அதே நேரத்தில் இவரது தாயார் குடும்பத்திற்காக பொருட்களை விற்பனை செய்து வந்தார். தாயின் ஊக்கத்தைத் தொடர்ந்து, இவர் ஓட்டப் பயிற்சியை தேர்வு செய்தார். இவர் முக்தீசூ அரங்கத்தில் பயிற்சி எடுத்துக் கொண்டார். சோமாலிய உள்நாட்டுப் போரிலினால் ஏற்பட்ட பள்ளங்களால் நிரம்பிய இந்த அரங்கத்தில் சரளைக் கற்களைக் கொண்ட ஒரு ஓடும் பாதை இருந்தது. மைதானத்தில் ஓடாதபோது, இவர் முக்தீசு தெருக்களில் ஓடுவார். இதனால் முஸ்லிம் பெண்கள் விளையாட்டு நடவடிக்கைகளில் பங்கேற்க விரும்பாத உள்ளூர் போராளிகளிடமிருந்து துன்புறுத்தல்களை எதிர்கொண்டார்.
விளையாட்டுப் போட்டிகள்
நிதி பற்றாக்குறை காரணமாக, இவர் சூடான் குழு நன்கொடையில் போட்டியிட்டார். இவருடன் ஜமேக்காவைச் சேர்ந்த தங்கப் பதக்கம் வென்ற வெரோனிகா காம்ப்பெல்-பிரவுன் என்பவரும் ஓடினார். இவர் மற்ற ஓட்டப்பந்தய வீரர்களை விட ஒன்பது வினாடிகள் குறைந்து, 32.16 நேரத்தில் தனது ஓட்டத்தை முடித்தார். அரங்கத்தில் இருந்த கூட்டம் இவருக்கு ஒரு பெரிய அளவிலான ஆதரவைக் கொடுத்தது.
ஒலிம்பிக்கிற்கு பிந்தை வாழ்க்கை
ஒலிம்பிக்கில் இவரது போட்டிக்கு சோமாலியாவில் சிறிய பாதுகாப்பு கிடைத்தது. கிழக்கு ஆப்பிரிக்க நேர மண்டலத்தின் நள்ளிரவில் இவரது ஓட்டம் நடந்தது. மேலும் உள்நாட்டில் தொலைக்காட்சியோ அல்லது வானொலியோ இவரது போட்டியை ஒலிபரப்பு செய்யவில்லை. அதுபோல, இவரது குடும்பத்தினர் யாரும் இவர் போட்டியிடுவதைப் பார்க்கவில்லை. அல் சபாப் என்ற போராளிக்குழுவுடன் மோதலால், இவர் அதிர்ச்சியடைந்தார். மேலும் தான் ஒரு விளையாட்டு வீரர் என்று மற்றவர்களிடம் கூறிக்கொள்ளவில்லை. 2009 திசம்பரில், இவரும் இவரது குடும்பத்தினரும் சுமார் 20 km தூரத்தில் அமைந்துள்ள இசுலாமிய கிளர்ச்சிக் குழுவான ஹிஸ்புல்-இசுலாம் ஏற்பாடு செய்த இடப்பெயர்ச்சி முகாமில் வசித்து வந்தனர். இக்குழு முக்தீசுக்கு வெளியே. அல்-சபாப் அனைத்து பெண்களும் விளையாட்டுகளில் பங்கேற்கவோ அல்லது பார்க்கவோ தடை விதித்திருந்தனர்.
2011 ஆம் ஆண்டில், இவர் உள்நாட்டுப் போரிலிருந்து அடிஸ் அபாபாவுக்குச் தனது குடும்பத்தை விட்டுத் தப்பிச் சென்றார். ஓரளவுக்கு ஐக்கிய இராச்சியத்தின் இலண்டனில் நடைபெறவுள்ள 2012 கோடைகால ஒலிம்பிக்கில் போட்டியிட வேண்டும் என்ற தனது கனவைத் தொடர்ந்தார். நடுத்தர தூர தடகள வீரரும், முன்னாள் ஒலிம்பியனுமான எசெது துராவுடன் பயிற்சியைத் தொடங்கவிருந்தார். இவர் கத்தார் நாட்டைச் சேர்ந்த பிரபல சோமாலிய தடகள பயிற்சியாளர் ஜமா ஏடன், ஒலிம்பிக் பதக்கம் வென்ற மொகமது சுலைமான் ஆகியோரால் பரிந்துரைக்கப்பட்டார். எத்தியோப்பிய ஒலிம்பிக் அமைப்பின் ஒப்புதல் கிடைத்தவுடன் நடுத்தர தூர எத்தியோப்பிய அணியுடன் பயிற்சி பெற அனுமதிக்கப்பட்டார். எத்தியோப்பிய அணி 1500 மீட்டரை 5 நிமிடங்களில் கடந்தால், இவர் 4:20 நிமிடத்தில் கடக்க வேண்டும் எனக் கூறப்பட்டது.
மரணம்
2012 ஆகத்து 19 அன்று, லிபியாவிலிருந்து இத்தாலிக்கு ஒரு படகில் சென்று கொண்டிருந்தபோது இவர் இறந்துவிட்டதாக கொரியேர் டெல்லா செரா என்ற பத்திரிக்கை தெரிவித்தது. இந்த தகவல் இவரது தோழரும் சக ஓட்டப்பந்தய வீரருமான அப்தி பிலிடமிருந்து வந்தது. மேலும் செய்தித்தாள் கூற்றை "நம்புவதற்கு கடினமாக இருந்தது". 2012 கோடைகால ஒலிம்பிக்கின் போது கதை வெளிச்சத்திற்கு வந்தது. இவரது மரணம் அந்த ஆண்டின் தொடக்கத்தில் ஏப்ரல் மாதத்தில் நிகழ்ந்தது.
ஆகத்து 21 அன்று, சோமாலியாவின் தேசிய ஒலிம்பிக் அமைப்பிடமிருந்து இவரது மரணம் உறுதிப்படுத்தப்பட்டதாக பிபிசி தெரிவித்தது. எத்தியோப்பியாவில் உள்ள தனது வீட்டிலிருந்து இத்தாலியை அடைய முயன்றபோது இவர் லிபிய கடற்பரப்பில் இருந்து நீரில் மூழ்கியதை சோமாலியாவின் தடகள கூட்டமைப்பின் துணைத் தலைவர் காதிஜோ ஏடன் தாகிர் உறுதிப்படுத்தியதாக ஹஃபிங்டன் போஸ்ட் செய்தி வெளியிட்டுள்ளது. காதிஜோ மேலும் கூறுகையில், "இது ஒரு சோகமான மரணம். . . அவர் லண்டன் ஒலிம்பிக்கில் எங்களுக்கு மிகவும் பிடித்தவர் ".
இவரது மரணம் குறித்த சரியான விவரங்கள் இறுதியில் வெளிச்சத்துக்கு வந்தன; மத்தியதரைக் கடலைக் கடந்து இத்தாலியை அடைவதற்கான முயற்சியில் 70 பேருடன் ஒரு நிரம்பிய படகில் ஏறினார். படகு பாதுகாப்பு படையினரிடமிருந்து மறைந்து லிபியா கடற்கரையில் சிக்கிக்கொண்டது. உதவி வழங்க ஒரு இத்தாலிய கடற்படைக் கப்பல் வந்தபோது, அது அகதிகளுக்கு பக்கவாட்டில் கயிறுகளை வீசியது. மக்கள் கயிறுகளைப் பிடிக்க முயன்றபோது ஏற்பட்ட குழப்பத்தில், உமர் கடலில் தள்ளப்பட்டார். அங்கிருந்த சாட்சிகள் சிறிது நேரம் இவர் தண்ணீரில் மிதந்துக் கொண்டிருப்பதைக் கண்டனர். ஆனால் இறுதியில் நீரில் மூழ்கினார்.
குறிப்புகள்
பகுப்பு:2012 இறப்புகள் பகுப்பு:1991 பிறப்புகள்
கணித இயல் வகைப்பாடு
இவற்றையும் பார்க்கவும்
பகுப்பு:கணிதம் பகுப்பு:வகைப்படுத்தல்
சுகு கோயில்
thumb|300x300px| சுகு கோயிலின் முக்கிய நினைவுச்சின்னம் சுகு கோயில் (Sukuh) ( Candi Sukuh   Indonesian pronunciation) மத்திய மற்றும் கிழக்கு ஜாவா மாகாணங்களுக்கு இடையிலான எல்லையில் அமைந்துள்ள ஒரு ஜாவானிய - இந்து மதக் கோயிலாகும். இது 15 ஆம் நூற்றாண்டைச் சார்ந்தது. இது லாவு மலையின் மேற்குச் சரிவில் பகுதியில் 910 m உயரத்தில் அமைந்துள்ளது. .
சுகு கோயிலில் பிற கோயில்களிலிருந்து மாறுபட்ட, ஒரு தனித்துவமான கருப்பொருளைக் கொண்ட புடைப்புச் சிற்பங்கள் காணப்படுகின்றன. அவற்றுள் பிறப்பதற்கு முந்தைய வாழ்க்கை மற்றும் பாலியல் கல்வி ஆகியவை உள்ளிட்டவை முக்கிய கருப்பொருள்களாக உள்ளன. அதன் முக்கியமான அமைப்பு ஒரு எளிய பிரமிடு வடிவத்தைப் போன்ற நிலையில் அமைந்துள்ளது. அதற்கு முன்னால் புடைப்புச் சிற்பங்கள், மற்றும் சிலைகள் உள்ளன, இதில் தட்டையான ஓடுகளைக் கொண்டு அமைந்துள்ள மூன்று ஆமைகள் மற்றும் தனது ஆண்குறியைப் பிடித்துள்ள நிலையில் ஓர் ஆண் உருவம் ஆகியவை உள்ளன. அவற்றில் உயரமான 1.82   m (6   அடி) அளவினைக் கொண்ட ஆண்குறி உள்ளது. நான்கு விரைகளைக் கொண்டு அமைந்துள்ளது. அது பலவிதமான நகைகளை அணிவதற்காக முறையை உணர்த்தும் வகையில் உள்ளது. இந்த சிலையானது இந்தோனேசியாவின் தேசிய அருங்காட்சியகத்திற்கு மாற்றப்பட்ட சிலைகளில் ஒன்றாகும்.
பின்னணி
சுகு கோயில்15 ஆம் நூற்றாண்டில் லாவு மலையின் வடமேற்கு சரிவுகளில் கட்டப்பட்ட பல கோயில்களில் சுகு ஒன்றாகும். அந்தக் காலகட்டத்தில் ஜாவானிய மதமும் கலையும் இந்திய நெறியுரைகளைக் கொண்ட பரந்த நிலையில் இருந்தன. அவற்றை 8 முதல் 10 ஆம் நூற்றாண்டுகளில் இருந்த கோயில் பாணிகள் மூலம் காண முடியும். ஜாவாவில் கோயில் கட்டுமான நிலையின் முக்கியத்துவம் பெற்ற இறுதி நிலையாகக் கூறலாம். இது 16ஆம் நூற்றாண்டில் இந்தத் தீவில் நீதிமன்றங்கள் இஸ்லாமிற்கு மாற்றப்படுவதற்கு முன்னர் இருந்த சூழலாகும். கோயிலின் தனித்துவம் மற்றும் ஜாவானிய விழாக்கள் மற்றும் சகாப்தத்தின் நம்பிக்கைகள் பற்றிய ஆவணப் பதிவுகள் இல்லாததால் இந்த பழங்காலங்களின் முக்கியத்துவத்தை வரலாற்றாசிரியர்கள் விளக்குவது சிரமமாக உள்ளது.
சுகு கோயிலின் நிறுவனர், லாவு மலையின் சாய்வு முன்னோர்களையும் இயற்கை ஆவிகளையும் வழிபடுவதற்கும், கருவுறுதல் வழிபாட்டு முறைகளைக் கடைப்பிடிப்பதற்கும் ஒரு புனிதமான இடம் என்று நினைத்தார். இந்த நினைவுச்சின்னம் 1437 ஆம் ஆண்டில் கட்டப்பட்டது, இது மேற்கு வாசலில் உள்ள கால வரைபட பதிவினைக் கொண்டு அதனை அறியமுடிகிறது. அதாவது இந்த பகுதி அதன் முடிவில் (1293–1500) மஜாபஹித் இராச்சியத்தின் ஆட்சியின் கீழ் இருந்தது. இது இரண்டு பிரபுத்துவ அமைப்புகளுக்கு இடையிலான பகைமையைக் காண்பிக்கும் புடைப்புச் சிற்பங்கள் அங்கு உள்ளன. அது அவர்களுக்கிடையே நடைபெற்ற உள் மோதல்களைக் குறிக்கிறது. அதனை அடிப்படையாக வைத்த சில தொல்பொருள் ஆராய்ச்சியாளர்கள் மஜாபஹித்தின் வீழ்ச்சிக்கு அதன் நிறுவனர் காரணம் என்று சிலர் நம்புகின்றனர்.
1815 ஆம் ஆண்டில், 1811 – 1816 ஆம் ஆண்டுகளில் ஜாவாவின் ஆட்சியாளராக இருந்த சர் தாமஸ் ராஃபிள்ஸ் கோயிலுக்குச் சென்றார். அது மோசமான நிலையில் இருப்பதைக் கண்டார். அவர் அப்போது பல சிலைகள் தரையில் வீசப்பட்ட நிலையில் இருந்தது என்றும், சில சிலைகள் தலையின்றி இருந்தன என்றும் கூறுகிறார். மாபெரும் லிங்கா சிலையை இரண்டு துண்டுகளாக உடைத்திருப்பதை ராஃபிள்ஸ் கண்டறிந்தார், பின்னர் அவை ஒன்றாக ஒட்டப்பட்டன. பாரம்பரிய பண்பாட்டின் மீதான இத்தகைய காழ்ப்புணர்வு (குறிப்பாக சிலைகளைப் போலவே பாலியல் அடக்கப்படாத நிலையில்) 16 ஆம் நூற்றாண்டில் ஜாவா மீதான இஸ்லாமிய படையெடுப்பின் விளைவாக இருக்கலாம் என்று நம்பப்படுகிறது. பொதுவாக மற்ற அனைத்து இஸ்லாமிய மற்றும் ஏகத்துவ படையெடுப்புகளிலும் இவ்வகையான முறைகளைக் காணமுடிந்தது.
கட்டிடக்கலை
வலது|thumb| சுகு கோயிலின் நுழைவாயிலின் தரையில் யோனி – லிங்காவின் புடைப்புச் சிற்பம் வளாகத்தின் மையப் பகுதியில் உள்ள பிரமிடு அமைப்பு மூன்று மாடிகளின் பின்புறத்தில் உள்ளது. ஆரம்பத்தில், வழிபாட்டாளர்கள் மேற்கு அல்லது குறைந்த உயரத்தினைக் கொண்ட மொட்டை மாடியில் ஒரு நுழைவாயில் வழியாக வளாகத்தை அணுகியிருப்பார்கள். வாயிலின் இடதுபுறத்தில் ஒரு மனிதனை சாப்பிடும் ஒரு அரக்கன், ஒரு மரத்தில் பறவைகள், மற்றும் ஒரு நாய் ஆகியவை செதுக்கப்பட்டுள்ளன. இது பொ.ச. 1437 ஐக் குறிக்கும் கால வரைபடம் என்று கருதப்படுகிறது, இது கோவிலின் அமைக்கப்பட்ட நாளாக இருக்க வாய்ப்புள்ளது. சுகு கோயிலின் நுழைவாயிலின் தரையில் யோனி – லிங்காவின் புடைப்புச் சிற்பம் காணப்படுகிறது. பாலியல் உடலுறவின் ஒரு தெளிவான சித்தரிப்பு உள்ளது, இது ஒரு ஜோடி லிங்கத்தைக் காட்டுகிறது. இதில் ( ஃபாலஸ் ) மற்றும் யோனி ஆகியவை உள்ளன. இது உடல் ரீதியாக யோனி யைக் குறிக்கிறது. தளத்தின் பல சிலைகளில் பிறப்புறுப்புகள் சித்தரிக்கப்பட்டுள்ளன, இது ஜாவானிய செவ்வியல் நினைவுச்சின்னங்களில் தனித்துவமாகும். இடது|thumb| ஆண்குறியை இழுத்துக் கொண்டிருக்கும் நிலையில் அமைந்துள்ள தலை இல்லாத ஆணின் ஆளுயர உருவம் வலது|thumb| [[வீமன்|பீமா இடதுபுறத்தில் கொல்லராகவும், மையத்தில் விநாயகர், மற்றும் வலதுபுறத்தில் உலைக்குள் காற்றை செலுத்துவதற்காக ஊதுகுழாயை இயக்கும்அர்ஜுனன் ஆகியோரின் புடைப்புச் சிற்பங்கள்  ]]
குறிப்புகள்
பகுப்பு:இந்தோனேசியாவில் உள்ள இந்துக் கோயில்கள் பகுப்பு:இந்தோனேசியக் கோயில்கள்
வாடாதவூர் ஊராட்சி
வாடாதவூர் ஊராட்சி (Vadathavur Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள உத்திரமேரூர் வட்டாரத்தில் அமைந்துள்ளது. இந்த ஊராட்சி, உத்திரமேரூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1132 ஆகும். இவர்களில் பெண்கள் 558 பேரும் ஆண்கள் 574 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சடையனேந்தல் ஊராட்சி
சடையனேந்தல் ஊராட்சி (Sadayanendal Gram Panchayat), தமிழ்நாட்டின் இராமநாதபுரம் மாவட்டத்தில் உள்ள கமுதி வட்டாரத்தில் அமைந்துள்ளது. இந்த ஊராட்சி, முதுகுளத்தூர் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1676 ஆகும். இவர்களில் பெண்கள் 847 பேரும் ஆண்கள் 829 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
டல்ஹவுசி பிரபு
மேற்கோள்கள்
பகுப்பு:பிரித்தானியக் கிழக்கிந்தியக் கம்பனி நபர்கள் பகுப்பு:1812 பிறப்புகள் பகுப்பு:1860 இறப்புகள் பகுப்பு:இந்திய வைசிராய்கள் பகுப்பு:பிரித்தானியக் கிழக்கிந்தியக் கம்பனி பகுப்பு:பிரித்தானிய இந்தியா
ஒராக்சாய் மாவட்டம்
ஒராக்சாய் மாவட்டம் (Orakzai District) (اورکزو ولسوالۍ, ), பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தின் 36 மாவட்டங்களில் ஒன்றாகும். இதன் நிர்வாகத் தலைமையிடம் கில்ஜோ பஜார் ஆகும். கில்ஜோ பஜார், மாகாணத் தலைநகரான பெசாவர் நகரத்திற்கு வடமேற்கொல் 14 கிலோ மீட்டர் தொலைவில் உள்ளது.
அமைவிடம்
இம்மாவட்டத்தின் மலைத்தொடர்கள் 6,000 மீட்டர் வரை உயரம் கொண்டுள்ளது. இதன் மேற்கில் குர்ரம் மாவட்டம், வடக்கில் கைபர் மாவட்டம், தெற்கில் கோஹாட் மாவட்டம், கிழக்கில் பெசாவர் நகரம் உள்ளது.
மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி இம்மாவட்ட மக்கள் தொகை  2,54,303ஆகும். அதில் ஆண்கள் 1,27,564 மற்றும் பெண்கள் 1,26,728 உள்ளனர். இதன் சராசரி எழுத்தறிவு 37.43% ஆகும். 100% மக்கள் கிராமப்புறங்களில் வாழ்கின்றனர். இம்மாவட்டத்தில் மதச்சிறுபான்மையோர் 176 பேர் மட்டுமே உள்ளனர்.
மாவட்ட நிர்வாகம்
இம்மாவட்டம் 4 தாலுகா]]க்கள் கொண்டது. அவைகள்:
மேற்கோள்கள்
பகுப்பு:பாக்கித்தானின் மாவட்டங்கள் பகுப்பு:கைபர் பக்துன்வா மாகாணத்தின் மாவட்டங்கள்
கெரோல் கில்டன்ஹுய்ஸ்
கெரோல் கில்டன்ஹுய்ஸ் (Carole Gildenhuys, பிறப்பு: 1934), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் மூன்று தேர்வுத் துடுப்பாட்டப் போட்டிகளில் கலந்து கொண்டுள்ளார். 1971/72 பருவ ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:தென்னாப்பிரிக்க பெண்கள் தேர்வுத் துடுப்பாட்ட அணி பகுப்பு:1934 பிறப்புகள் பகுப்பு:வாழும் நபர்கள்
தனலட்சுமி சீனிவாசன் மகளிர் கலை அறிவியல் கல்லூரி, பெரம்பலூர்
தனலட்சுமி சீனிவாசன் மகளிர் கலை அறிவியல் கல்லூரி பெரம்பலூர் மாவட்டத்தில் துறையூர் சாலையில் செஞ்சேரி எனும் இடத்தில் அமைந்துள்ளது. 1994 ஆம் ஆண்டு முதல் சீனிவாசன் அறநெறி மற்றும் கல்வி அறக்கட்டளையால் நடத்தப்படுகிறது. .
கடை திறப்பு (நூல்)
கடை திறப்பு எனும் நூல் முருகு சுந்தரம் எழுதியதாகும். இந்நூலை குறளியம் வெளியிட்டுள்ளது. முனைவர் தமிழண்ணல், முனைவர் எழில் முதல்வன், பேராசிரியர் இ.சு. பாலசுந்தரம் ஆகியோர் இந்நூலைப் பற்றி குறிப்புரை எழுதியுள்ளார்.
கடிதங்கள்
பகுப்பு:நாட்டுடைமை நூல்கள்
ஆண்டாள் வெங்கடசுப்பா ராவ்
ஆண்டாளம்மா என்று பிரபலமாக அறியப்பட்ட ஆண்டாள் வெங்கடசுப்பா ராவ் (Andal Venkatasubba Rao) (1894-1969) இந்தியாவைச்சேர்ந்த சமூகச் சேவகரும், கல்வியாளரும், பெண்கள் மற்றும் குழந்தைகளின் நலனுக்காக பணியாற்றும் சென்னையைத் தளமாகக் கொண்ட தொண்டு நிறுவனமான "மதராஸ் சேவாசதன்" என்பதன் இணை நிறுவனருமாவார்.
சுயசரிதை
தென்னிந்திய மாநிலமான தமிழ்நாட்டின் தலைநகரான சென்னையில் 1894இல் பிறந்த இவர், சென்னை, புனித தேவதை ஆங்கிலோ இந்தியன் உயர்நிலைப்பள்ளி, மாநில மகளிர் உயர்நிலைப்பள்ளி, தற்போதைய மாநில பெண்கள் உயர்நிலைப் பள்ளி ஆகியவற்றில் தனது பள்ளிப் படிப்பினை முடித்தார்.
திருமணம்
1928ஆம் ஆண்டில், மதராசு உயர் நீதிமன்றத்தில் நீதியரசராக இருந்த எம். வெங்கடசுப்பா ராவ் என்பவரை மணந்தார். இவர் இங்கிலாந்தின் இராணியிடம் வீரத்திருத்தகை என்ற பட்டம் பெற்றவர்.
கல்விப் பணிகள்
இவர்கள், "மதராஸ் சேவாசதன்" என்ற தொண்டு நிறுவனத்தை 1928ஆம் ஆண்டில் நிறுவினர். இந்த அமைப்பு ₹10,000 மூலதனத்துடன் தொடங்கப்பட்டது. எட்டு அனாதை சிறுமிகளின் உதவியுடன், இந்த அமைப்பு பல பெண்கள் மற்றும் குழந்தைகளின் தேவைகளைப் பூர்த்தி செய்யும் ஒரு பெரிய நலன்புரி அமைப்பாக பல ஆண்டுகளாக வளர்ந்துள்ளது. சேவாசதன் ஒரு மேல்நிலைப் பள்ளியையும், ஆண்டாள் வெங்கடசுப்பாராவ் மெட்ரிக் மேல்நிலைப்பள்ளி என்ற ஒரு பள்ளியையும், சர் முத்தா வெங்கடசுப்ப ராவ் கச்சேரி அரங்கம் என்ற பெயரில் ஒரு கச்சேரி அரங்கையும் நடத்தி வருகிறது.
விருதுகள்
சமுதாயத்திற்கு இவர் செய்த பங்களிப்புகளுக்காக 1957ஆம் ஆண்டில் இந்தியாவின் மூன்றாவது மிக உயர்ந்த குடிமை விருதான பத்ம பூசண் விருதினை இந்திய அரசு வழங்கியது.
இறப்பு
இவர் 1969 இல், தனது 75 வயதில் இறந்தார்.
வெளி இணைப்புகள்
பகுப்பு:1894 பிறப்புகள் பகுப்பு:1969 இறப்புகள் பகுப்பு:தமிழ்நாட்டுப் பெண் கல்வியாளர்கள் பகுப்பு:தமிழ்நாட்டுக் கல்வியாளர்கள் பகுப்பு:தமிழக சமூக - அரசியல் செயற்பாட்டாளர்கள்
நாடு வாரியாக பலேடியம் உற்பத்தி
நாடு வாரியாக பலேடியம் உற்பத்தி (Palladium production by country) இக்கட்டுரையில் பட்டியலிடப்படுகிறது.
பெரியார் அருவி
பெரியார் நீர்விழ்ச்சி, தமிழ்நாடு மாநிலம், விழுப்புரம் மாவட்டம், கள்ளக்குறிச்சிக்கு அருகேயுள்ள கோமுகி அணைக்கு அருகில் அமையப்பெற்றுள்ளது. கோமுகி அணையிலிருந்து சுமார் 15 கிலோமீட்டர் துரத்தில் வெள்ளிமலை கிராமத்திற்கு அருகில் அமைந்துள்ளது. இந்நீர்வீழ்ச்சி, கள்ளக்குறிச்சியிலிருந்து 28 கி.மீ. தூரத்தில் சாலையோரமாக அமைந்துள்ளது.
பெரும்பான்மையான நாட்களில் குறைந்த அளவே நீரின் அளவு இருக்கும். மழை பருவ காலங்களில் நீரின் வீழ்ச்சி அளவு மிகவும் அதிகமாக இருக்கும். விழுப்புரம் மாவட்டத்தை சுற்றியுள்ள இடங்களிலிருந்து சுற்றுலாப் பயணிகள் பருவ காலங்களில் இங்கு வந்து இதன் அழகை ரசித்தும், நீர்விழ்ச்சியில் குளித்தும் செல்கின்றனர். செப்டம்பர் மாதம் முதல் டிசம்பர் மாதம் வரை, இங்கு வந்து செல்ல உகந்த காலமாகும். பல்வேறு மூலிகைச் செடிகள் இப்பகுதிகளில் கிடைக்கின்றன.
பெரியார் நீர்விழ்ச்சியிலிருந்து சுமார் 5 கிலோமீட்டர் துரத்தில் மேகம் நீர்விழ்ச்சி அமையப்பெற்றுள்ளது.
மேற்கோள்கள்
பகுப்பு:விழுப்புரம் மாவட்டம் பகுப்பு:கள்ளக்குறிச்சி மாவட்டத்திலுள்ள அருவிகள்
ஏமாற்றாதே, ஏமாறாதே…! (நூல்)
ஏமாறாதே, ஏமாற்றாதே…! என்னும் நூல் சுகி. சிவம் என்பவர் காலைக்கதிர், சக்தி விகடன் ஆகிய இதழ்களில் எழுதிய 33 கட்டுரைகளின் தொகுப்பு ஆகும். சமயம் குறித்தும் சந்நியாசிகள் குறித்தும் சமயவாதிகள் குறித்தும் தனக்குள்ள பார்வைகளை சுகி. சிவம் இக்கட்டுரைகளில் எழுதியிருக்கிறார்.
உள்ளடக்கம்
பகுப்பு: 2007 தமிழ் நூல்கள் பகுப்பு: சுகி. சிவம் நூல்கள் பகுப்பு:கவிதா வெளியீடு நூல்கள்
துருவேறா எஃகு
துருவேறா எஃகு (stainless steel) பெருமளவு இரும்பைக் கொண்டிருப்பது; இதில் குறைந்தது பதினோரு விழுக்காடு குரோமியமும், சிறிதளவு நிக்கல் மற்றும் கரியும் கலந்துள்ளன. துரு பிடிப்பதையும், அரிமானம் உண்டாவதையும் தடுக்கும் பொருட்டு குரோமியம் கலக்கப்படுகிறது. எனவே துருவேறா எஃகு என்பது இரும்பு, குரோமியம், நிக்கல், கரி ஆகியவை கலந்துள்ள கலப்புலோகம். இது குரோமியத்தின் அளவை பொருத்து இது வகை படுத்தப்படுகிறது.
பகுப்பு:கலப்புலோகங்கள் பகுப்பு:குரோமியம் பகுப்பு:உலோகவியல் பகுப்பு:கட்டிடப் பொருட்கள் பகுப்பு:இரும்பு வகைகள் பகுப்பு:குரோமியம் கலப்புலோகங்கள்
சிங்கப்பூரில் தமிழ் கல்வி
சிங்கப்பூர் இந்தியர்களில் அனைத்து மொழி பேசுவோரும் இருந்தபொழுதும் தமிழே சிங்கப்பூரின் ஆட்சிமொழியாகிய ஒரே இந்திய மொழியாகும். அண்மைய கணக்கின்படி சிங்கப்பூரர்களில் 3.1% பேர் தமிழ் மொழியை தாய்மொழியாகக் கொண்டுள்ளனர். தமிழை ஆட்சிமொழியாக கொண்ட மூன்று நாடுகளில் சிங்கபூரும் ஒன்று, மற்றவை முறையே இந்தியா மற்றும் இலங்கையாகும்.
பள்ளிகளில் தமிழ்
சிங்கப்பூர் கல்வி அமைச்சின் இருமொழித் திட்டத்தின் படி, தமிழ் இரண்டாம் மொழிப் பாடமாக அனைத்து பள்ளிகளிலும் வழங்கப்படுகிறது. ஆரம்ப காலத்தில் தமிழ்நாட்டிலிருந்து வந்த ஆசிரியர்களால் பாடம் நடத்தப்பட்டது. தற்பொழுது சிங்கப்பூர் வாழ் தமிழர்களை தமிழாசிரியர்களாக பயிற்றுவிப்பதற்காக தேசிய ஆசிரியர் பயிற்சி கல்லூரியில் (National Institute of Education,NIE), பட்டப் படிப்புகளும் பட்டயப் படிப்புகளும் வழங்கப்படுகின்றன.
பல்கலைக்கழக மட்டத்தில் தமிழ்
சிங்கப்பூர் தேசியப் பல்கலைக்கழகமும், தமிழ் மொழி ஆராய்ச்சி கழகமும் மேலும் பல இளங்கலை மற்றும் முதுகலைப் பட்டங்களை வழங்குகின்றன. தமிழாசிரியர் பணிகளுக்கு இங்கு அதிகமானோர் தேவைப்படுவதால் இந்த பட்டங்களை பெறுவதற்கு மாணவர்கள் முனைப்புடன் சேர்கின்றனர்.
ஊடகங்களின் பங்கு
சிங்கப்பூரிய இந்திய மாணவர்களின் மொழித் திறன் சற்றுக் குறைவே என்றாலும், தமிழ் ஊடகங்கள் மாணவர்களை ஊக்குவிக்கும் முகமாக அவர்களை தாய் மொழியில் சிறந்தவர்களாக்க அயராது முயல்கிறது. சிங்கையின் ஒரே தமிழ் நாளிதழான தமிழ் முரசு மாணவர் பகுதி என்ற பக்கத்தில் மாணவர்களுக்காக கவிதை, கட்டுரை, கதை எழுதும் போட்டி என பலவகையில் தமிழ் தொண்டாற்றுகிறது. இதற்கு இணையாக மீடியா கார்ப்பின் வசந்தம் தொலைக்காட்சியும் மாணவர்களுக்காக பல பேச்சு மற்றும் கதை சொல்லும் போட்டிகளையும் நடத்துகிறது.
பகுப்பு:சிங்கப்பூரில் தமிழ் கல்வி
எலைசியம்
எலைசியம் 2013ஆம் ஆண்டு வெளியான அமெரிக்க நாட்டு அறிவியல் புனைகதை திரில்லர் திரைப்படம். இந்த திரைப்படத்தை நெயில் ப்லோம்கம்ப் இயக்க, மேட் டாமன், ஜோடி பாஸ்டர், ஷர்ல்டோ காப்லேயால், அலைஸ் பிராகா, டியாகோ லூனா, வாக்னர் மெளரா, வில்லியம் ஃபிச்னெர் உள்ளிட்ட பலர் நடித்துள்ளார்கள்.
வெளியீடு
இந்த திரைப்படம் ஆகஸ்ட் 7, 2013ம் ஆண்டு தாய்வான் நாட்டிலும் ஆகஸ்ட் 9, 2013ம் ஆண்டு அமெரிக்காவிலும்் வெளியானது. இந்த திரைப்படம் தமிழ் மொழியில் எலைசியம் என்ற அதே பெயரில் மொழிமாற்றம் செய்யப்பட்டு வெளியானது.
மன்மத ராஜாக்கள்
மன்மத ராஜாக்கள் 1984 ஆம் ஆண்டு வெளிவந்த தமிழ்த் திரைப்படமாகும். இராம நாராயணன் இயக்கத்தில் வெளிவந்த இத்திரைப்படத்தில் சுரேஷ், நளினி மற்றும் பலரும் நடித்துள்ளனர்.
பகுப்பு:1984 தமிழ்த் திரைப்படங்கள்‎ பகுப்பு:சங்கர் கணேஷ் இசையமைத்த திரைப்படங்கள்
தாருல் அமான் விளையாட்டரங்கம்
தாருல் அமான் விளையாட்டரங்கம் (Darul Aman Stadium) மலேசியாவின் கெடா மாநிலத்தில் அமைந்துள்ள அனைவருக்கும் இடமளிக்கும் ஒரு பல்நோக்கு விளையாட்டரங்கம் ஆகும். அரங்கம் தற்போது பெரும்பாலும் கால்பந்து போட்டிகளுக்கு பயன்படுத்தப்படுகிறது. 1962 ஆம் ஆண்டு கெடா சுல்தானால் இந்த மைதானம் அதிகாரப்பூர்வமாக திறக்கப்பட்டது. அப்போது நடைபெற்ற தென் கொரியாவிற்கு எதிரான போட்டியில்  மலாயா 1-0 என்ற புள்ளிகள் கணக்கில் வெற்றி பெற்றது. 1997 ஆம் ஆண்டு விளையாட்டரங்கம் விரிவாக்கத்திற்குப் பிறகு  32,387 இருக்கைகளைக் கொண்டுள்ளது. 1997 ஆண்டு நடைபெற்ற உலக இளைஞர் வெற்றியாளர் போட்டிக்கான விளையாட்டரங்குகளில் இதுவும் ஒன்றாகும். இது கெடா தாருல் அமான் கால்பந்து அணியின் அதிகாரப்பூர்வ விளையாட்டு அரங்கமாகும்.
புற இணைப்புகள்
பகுப்பு:மலேசியாவில் விளையாட்டு
மூக்குத்தி
thumb|மூக்குத்தி அணிந்திருக்கும் தமிழ்ப் பெண் மூக்குத்தி (Nose-jewel ) என்பது மூக்கில் துளையிட்டு அணியும் நகையாகும். இப்போது, துளையிடாமலே அணியக் கூடிய மூக்குத்திகளும் கிடைக்கின்றன. பொதுவாக திருமணமான பெண்களே மூக்குத்தி அணிகிறார்கள். பெரும்பாலும் மூக்குத்தி உள்ளிட்ட மூக்கணிகள் தங்கத்திலேயே செய்யப்படுகின்றன. வெள்ளி, பித்தளையும் பயன்படுவதுண்டு.
வரலாறு
மூக்குத்தி பற்றி பழைய இலக்கியங்களில் சொல்லப்படவில்லை. சோழர்,பாண்டியர்.கால சிற்பங்கள் ஓவியங்கள் போன்றவற்றிலும் காணப்படவில்லை. பழந்தமிழகத்திலும், வடஇந்தியாவிலும் பழங்காலத்தில் மூக்குத்தி அணிந்தாக தெரியவில்லை. நிறைய அணிகலன்களுடன் காணப்படும் பஹ்ரூத் சிற்பங்களிலோ, பைரா, புத்தகயா, கவுசம்பி, குசானர்களின் சிற்பங்கள் அஜந்தா ஓவியங்களிலோ, உதயகிரி சிற்பங்களிலோ மூக்கில் அணி எதுவும் காணப்படவில்லை 17ஆம் நூற்றாண்டுக்கு பிறகே இந்தியாவில் சிற்பங்கள், ஓவியங்கள் போன்றவற்றில் மூக்குத்தி காணயியலுகிறது. மதுரை மீனாட்சிக்கும்,கன்னியாகமரியின் குமரியம்மனுக்கும் உள்ள மூக்குத்திகள் பிற்காலத்தில் அணிவிக்கப்பட்டவை என்ற கருத்து உள்ளது. மூக்குத்தி அணியும் பழக்கம் எங்கிருந்து வந்தது என்பது தெளிவாகத் தெரியவில்லை.
மூக்குத்தி வகைகள்
இந்தியாவிலுள்ள ஒவ்வொரு பகுதியிலும் வேறுபட்ட மூக்கணிகள் பிரபலமாகவுள்ளன. நாதையா எனப்படும் வெளியில் உள்ள ஒரு வளையமும்,அத்துடன் ஒரு சங்கிலியும் இணைக்கப்பட்ட மூக்கணி ராஜஸ்தானில் செல்வாக்குடன் உள்ளது. நாத் மற்றும் நாக் அணி, ஜம்மு காஷ்மீரில் பரவியுள்ள மூக்கணி. மூக்குத்தி என்பது தமிழகத்தில் பரவலாக‍ அணியப்படுகிறது மேற்கு வங்கத்தில் புல்லாக்கு அணியப்படுகிறது. உ.பி. யில் முர்க்கிலா, எனப்படும் அணிஅணியப்படுகிறது. நாத்து, பூங்க், மூக்கு கடா ஆகியவை ஆந்திரத்தின் மூக்கணிகள். மகாராஸ்டிராவில் முத்து கோர்க்கப்பட்ட வளையமுள்ள மூக்கணியை அணிகிறார்கள். அரியானாவில் அணியப்படுவது புர்லி, கோக்கா, நாத், லாங்க் அகியவையாகும். பீகாரில் நாக்புல், சந்திரா, சொக்கி, ஜுல்னி, தோராபுல் அகிய மூக்கணிகள் அணியப்படுகின்றன ஒடிசாவின் மூக்கணிகள் ஜாரியாபுலி, கைலேகி ஆகும். இவற்றுள் விலையுயர்ந்த அல்லது சாதாரண கற்கள் பதிக்கப்படுவதுண்டு. இம்மாநில பழங்குடி மக்கள் இரு மூக்குகளிலும் இரு வளையங்களும் நடுவில் ஒன்றுமாக மூக்கணிகளை அணிகின்றனர். ''
மேற்கோள்கள்
பகுப்பு: தமிழர் அணிகலன்கள் பகுப்பு:அணிகலன்கள்
வெபர் தனிமங்கள்
பகுப்பு:வேதியியல்
கரமன் மாகாணம்
மாவட்டங்கள்
கரமன் மாகாணம் 6 மாவட்டங்களாக பிரிக்கப்பட்டுள்ளது.
குறிப்புகள்
பகுப்பு:துருக்கியின் மாகாணங்கள்
ஒட்டியாணம்
thumb|250px|ஒட்டியாணம் ஒட்டியாணம் (Vaddanam) என்பது பெண்கள் இடையில்/இடுப்பில் அணியும் ஒரு ஆபரணம். பொதுவாக, திருமணம் போன்ற விழாக்களின் போது அணியப்படுகிறது. அத்துடன், பரத நாட்டியம் முதலான மரபுவழி நடனங்களுக்கான உடையலங்காரத்திலும் ஒட்டியாணம் இடம்பெறுவதோடு, வரலாற்று நாடகங்கள், திரைப்படங்கள் போன்றவற்றில் முற்காலக் கதை மாந்தர்களின் அணி வகைகளிலும் ஒட்டியாணம் இடம் பெறுவதைக் காண முடியும். இந்த அணியின் பழங்காலப் பெயர் காஞ்சி
ஒட்டியாணம் பெரும்பாலும் தங்கத்தில் செய்யப்படுகிறது. தங்க முலாம் பூசிய ஒட்டியாணங்கள் விலைக்கும், வாடகைக்கும் கிடைக்கின்றன. சில ஒட்டியாணங்கள் எளிமையானங்கள் வடிவமைப்புக் கொண்டவையாக இருக்கும் அதே வேளை, நுணுக்கமான வேலைப்பாடுகளைக் கொண்ட ஒட்டியாணங்களும் உள்ளன. வேலைப்பாடுகளைப் பொறுத்து ஒட்டியாணங்களின் மதிப்பும் வேறுபடும். தனி உலோகங்களால் மட்டுமன்றி கற்கள் பதிக்கப்பட்ட ஒட்டியாணங்களும் செய்யப்படுகின்றன.
பெயர்
தமிழில் உள்ள ஐம்பெருங் காப்பியங்களில் ஒன்றான மணிமேகலையின் பெயர், மணிகளால் ஆன இடை அணியின் பெயரிலிருந்தே பெறப்பட்டது என்பதும் குறிப்பிடத்தக்கது.
அணியும் முறை
ஒட்டியாணம் பொதுவாக உடைக்கு வெளியிலேயே அணியப்படுகின்றது. எனினும் பண்டைத் தமிழர்கள் இடையணிகளை உடைக்குள்ளும் அணிந்ததாகத் தெரிகிறது. இத்தகைய இடையணிகள் நுண்ணிய உடையினூடாகத் தெரிவது பற்றியும் இலக்கியங்கள் கூறுகின்றன. இடையணிகளை ஆடைகளின் மேல் அணிந்து கொள்வது பற்றிய தகவல்களையும் இலக்கியங்கள் தருகின்றன.
வட இந்தியா
thumb|250px|வட இந்தியாவில், பர்குத் என்னும் இடத்தில் உள்ள கிமு இரண்டாம் நூற்றாண்டுச் சிற்பத்தில் இடம்பெற்றுள்ள இடையணி. கிமு 4 ஆம் நூற்றாண்டிலிருந்து கிபி தொடக்கம் வரையிலான காலப் பகுதிகளைச் சேர்ந்த சிற்பங்கள் இந்தியாவில் ஒட்டியாணங்களையொத்த இடையணிகள் புழக்கத்தில் இருந்ததைக் காட்டுகின்றன. இவ்வணிகள் கோர்க்கப்பட்ட மணிகளாலான பல இழைகளினால் ஆக்கப்பட்டிருந்ததாகத் தெரிகிறது. தொடக்கத்தில் இம் மணிகள் கக்சா எனப்படும் தாவரத்தின் செந்நிறமான விதைகளைக் கொண்டு செய்யப்பட்டன. பிற்காலத்தில் வெள்ளி, தங்கம் முதலிய விலையுயர்ந்த உலோகங்கள் பயன்பட்டன. நடனமாடும் பெண்கள் இவ்விடை அணிகளில் வெள்ளி, தங்கச் சங்கிலிகளில் கோர்க்கப்பட்ட சிறிய ஒலியெழுப்பும் மணிகளையும் தொங்கவிட்டிருந்ததாகக் கூறப்படுகிறது.
வட இந்தியாவில், பர்குத் என்னும் இடத்தில் உள்ள கிமு இரண்டாம் நூற்றாண்டைச் சேர்ந்த இயக்கி ஒருத்தியின் சிற்பத்தில் இடம்பெற்றுள்ள இடையணி, மணிகள் கோர்க்கப்பட்ட பல இழைகள் அடுக்காக அமைந்துள்ளதைக் காட்டுகிறது. இச் சிற்பத்தின் படத்தையும் அதன் அருகில் பெருப்பிக்கப்பட்ட இடையணியின் படத்தையும் காணலாம். பர்குத் என்னும் இடத்தில் உள்ள இன்னொரு சிற்பத்தில் காணப்படும் ஏழு இழைகளிலாலான இடையணியின் அமைப்புப் பற்றி அல்காசி தனது நூலில் விளக்கியுள்ளார். இதன்படி, இரண்டு கரைகளிலும் உள்ள இழைகள் சதுர வடிவான மணிகள் கோர்க்கப்பட்டவையாக இருக்கின்றன. இவ்விரு இழைகளுக்கும் இடையே, உருண்டையான மணிகளைக் கொண்ட இழைகளும், நீள்வட்ட வடிவம் கொண்ட மணிகளைக் கொண்ட இழைகளும் இருக்கின்றன.
thumb|250px|ஒரிசா, [[புபனேசுவர் பரசுராமேசுவரர் கோயிலில் உள்ள ஒரு சிலையில் இடையணி.]] இக்காலத்தின் பின்னர் கிபி 250 வரையிலான காலப்பகுதியில், பல இழைகளைக் கொண்ட பல்வேறு வகையான இடையணிகள் பயன் பட்டுள்ளன. இவற்றுள் ஒலியெழுப்பும் சிறிய மணிகள் பொருத்தப்பட்ட காஞ்சி எனப்படும் இடையணிகளும்; இணைக்கப்பட்ட சங்கிலிகளால் ஆன அல்லது, முத்துக்கள் கோர்க்கப்பட்ட அல்லது விலையுயர்ந்த கற்களினால் ஆன இடையணிகளும் பயன்பட்டதாகத் தெரிகிறது. அவை அழகைக் கொடுத்தது மட்டுமன்றிக் கீழாடை வழுவாமல் பிடித்துக் கொள்வதற்கும் பயன்பட்டன.
பிற்பட்ட காலத்துச் சிற்பங்களிலும் ஏறத்தாழ இதே வகையான இடையணிகள் காணப்படுகின்றன. ஒரிசாவின் புபனேசுவரில் அமைந்துள்ள கிபி ஏழாம் நூற்றாண்டைச் சேர்ந்த பரசுராமேசுவரர் கோயிலில் உள்ள பெண்சிற்பம் ஒன்றில் நான்கு இழைகளால் ஆன இடையணி காணப்படுகின்றது. இதன் கீழ் இழையில் குஞ்சம் அல்லது சிறிய மணிகள் போன்ற அமைப்புக்கள் காணப்படுகின்றன. இச் சிற்பத்தினதும், பெருப்பிக்கப்பட்ட இடையணியினதும் படத்தை அருகே காணலாம்.
தென்னிந்தியா
thumb|250px|கர்நாடகாவில் உள்ள அப்சரஸ் சிலையொன்றில் காணப்படும் இடையணி. தமிழ் நாட்டில் சங்ககாலத்திலேயே ஒட்டியாணம் போன்ற இடையணிகள் இருந்தமைக்கான சான்றுகளும் பெண்கள் பரவலாக இதனை அணிந்தனர் என்பதும் சங்க இலக்கியங்களில் இருந்து தெரிய வருகிறது. சங்ககாலத்துக்குப் பின்னர் எழுந்த சிலப்பதிகாரத்திலும் கண்ணகி, மாதவி முதலியோர் மேகலை அணிந்தது பற்றிய குறிப்புக்கள் காணக்கிடைக்கின்றன. கோவலன் பிரிந்து சென்றதனால் ஏற்பட்ட துயர் காரணமாக மெலிவுற்றதனால், அவள் ஆடையின் மீது அணிந்திருந்த மேகலை நீங்கியது என்கிறது சிலப்பதிகாரம்
பொதுவாக வசதி படைத்தோரும், உயர்குலப் பெண்களும் தங்கம், வெள்ளி, முத்து, பவளம், இரத்தினங்கள் முதலிய விலையுயர்ந்த பொருட்களினால் ஆன இடையணிகளை அணிந்தனர் எனலாம்.
தென்னிந்தியாவில் அணியப்பட்ட இடையணிகள் பற்றிய தகவல்களைத் தென்னிந்தியச் சிற்பங்களும் தருகின்றன. இச் சிற்பங்கள் சிலவற்றில் மிகவும் நுணுக்கமான வேலைப்பாடுகளுடன் கூடிய இடையணிகள் காணப்படுகின்றன. கர்நாடக மாநிலத்தில் உள்ள 10 ஆம் நூற்றாண்டைச் சேர்ந்த அப்சரசின் சிற்பம் ஒன்று ஒலியெழுப்பும் மணிகள் பொருத்தப்பட்ட நுணுக்கமான வேலைப்பாடுகளுடன் கூடிய இடையணியுடன் கூடியதாகக் காணப்படுகிறது. இச் சிற்பத்தை அருகில் உள்ள படம் காட்டுகிறது.
வெளியிணைப்புக்கள்
பகுப்பு: தமிழர் அணிகலன்கள் பகுப்பு:அணிகலன்கள்
கரிமகுளோரைடு
ஆர்கனோகுளோரின்  (organochlorine), ஆர்கனோகுளோரைடு (organochloride). குளோரோகார்பன் (chlorocarbon), குளோரின் ஏற்றப்பட்ட ஐதரோகார்பன் (chlorinated hydrocarbon), அல்லது குளோரின் ஏற்றிய கரைப்பான் (chlorinated solvent) என்றெல்லாம் குறிப்பிடப்படுவது குறைந்த பட்சம் ஓர் குளோரின் அணுவை சக பிணைப்பாகக் கொண்டுள்ள ஓர் கரிம கூட்டுப்பொருள் ஆகும். அவற்றின் பரவலான கட்டமைப்பு  வகைகளும் வெவ்வேறான வேதிப்பண்புகளும் பலதரப்பட்ட பயன்பாடுகளுக்கு வழிவகுக்கின்றன. இவற்றில் பல பொருள்கள் (காட்டாக டி.டி.டீ) சுற்றுச்சூழலை மாசுபடுத்தும் தாக்கங்களால் சர்ச்சைகளில் உள்ளது.
பிஜி டாலர்
பிஜி டாலர் பிஜி நாட்டின் அதிகாரப்பூர்வ பணம் ஆகும். இப்பணத்திலும் நாணயங்களிலும் பிஜி நாட்டின் பண்பாட்டுக் கூறுகளும் தலைவர்களின் படங்களும் இடம்பெற்றிருக்கும். பிஜி பொதுநலவாய நாடுகளில் ஒன்று என்பதால் அரசி எலிசபெத்தின் படங்களும் அச்சிடப்படுகின்றன.
பாசெட்டெரே
பாசெட்டெரே (Basseterre), கரீபிய நாடான செயிண்ட். கிட்ஸ் நெவிஸின் தலைநகரம் ஆகும். 2000 ஆம் ஆண்டில் இதன் மக்கட்தொகை 15,500 என மதிப்பிடப்பட்டிருந்தது. இத்துறைமுக நகரானது செயிண்ட் கிட்ஸ் தீவின் தென்மேற்குக் கரையில் அமைந்துள்ளது. இது கிழக்கு கரிபியன் பகுதியில் உள்ள பழைமையான நகரங்களுள் ஒன்றாகும்.
பிஜி டாலர்
வெளியிணைப்புகள்
பகுப்பு:பிஜி
பாசெட்டெரே
பகுப்பு:வட அமெரிக்கத் தலைநகரங்கள்
தமிழ்நாட்டில் பேசப்படும் மொழிகள்
தமிழ்
இந்தியாவில் மொத்தம் 6,90,26,881 மக்கள் தமிழ் மொழியை பேசி வருகின்றனர்.அவர்களில் தமிழ்நாட்டில் 6,37,53,997 மக்கள் வசித்து வருகின்றனர்.. .
கன்னடம்
இந்தியாவில் மொத்தம் 3,79,24,011 மக்கள் கன்னடம் மொழியை பேசி வருகின்றனர்.அவர்களில் தமிழ்நாட்டில் 10,45,238 மக்கள் வசித்து வருகின்றனர்.
உருது
இந்தியாவில் மொத்தம் 5,07,72,631 மக்கள் உருது மொழியை பேசி வருகின்றனர்.அவர்களில் தமிழ்நாட்டில் 12,64,537 மக்கள் வசித்து வருகின்றனர்.
மலையாளம்
இந்தியாவில் மொத்தம் 3,30,66,392 மக்கள் மலையாளம் மொழியை பேசி வருகின்றனர்.அவர்களில் தமிழ்நாட்டில் 5,57,705 மக்கள் வசித்து வருகின்றனர்.
சௌராட்டிரம்
இந்தியாவில் மொத்தம் 10,60,91,617 மக்கள் சௌராட்டிர மொழியை பேசி வருகின்றனர். அவர்களில் தமிழ்நாட்டில்  9,02,621 மக்கள் வசித்து வருகின்றனர்.
இந்தி
இந்தியாவில் மொத்தம் 42,20,48,642 மக்கள் இந்தி மொழியை பேசி வருகின்றனர்.அவர்களில் தமிழ்நாட்டில் 1,89,474 மக்கள் வசித்து வருகின்றனர்.
ஆங்கிலம்
இந்தியாவில் மொத்தம் 2,26,449 மக்கள் ஆங்கிலம் மொழியை பேசி வருகின்றனர்.அவர்களில் தமிழ்நாட்டில் 25,151   மக்கள் வசித்து வருகின்றனர்.
வங்காளம்
இந்தியாவில் மொத்தம் 8,33,69,769 மக்கள் வங்காளம் மொழியை பேசி வருகின்றனர்.அவர்களில் தமிழ்நாட்டில் 8,805 மக்கள் வசித்து வருகின்றனர்.
சிந்தி
இந்தியாவில் மொத்தம் 27,72,264 மக்கள் சிந்தி மொழியை பேசி வருகின்றனர்.அவர்களில் தமிழ்நாட்டில் 8,448 மக்கள் வசித்து வருகின்றனர்.
பஞ்சாபி
இந்தியாவில் மொத்தம் 2,91,02,477 மக்கள் பஞ்சாபி மொழியை பேசி வருகின்றனர்.அவர்களில் தமிழ்நாட்டில்  5,696 மக்கள் வசித்து வருகின்றனர்.
கொங்கணி
இந்தியாவில் மொத்தம் 24,89,015 மக்கள் கொங்கணி மொழியை பேசி வருகின்றனர்.அவர்களில் தமிழ்நாட்டில் 4,657 மக்கள் வசித்து வருகின்றனர்.
நேபாளி
இந்தியாவில் மொத்தம் 28,71,749 மக்கள் நேபாளி மொழியை பேசி வருகின்றனர்.அவர்களில் தமிழ்நாட்டில் 4,323 மக்கள் வசித்து வருகின்றனர்.
துளு
இந்தியாவில் மொத்தம் 17,22,768 மக்கள் துளு மொழியை பேசி வருகின்றனர்.அவர்களில் தமிழ்நாட்டில் 1,872 மக்கள் வசித்து வருகின்றனர்
அசாமிய
இந்தியாவில் மொத்தம் 1,31,68,484 மக்கள் அசாமிய மொழியை பேசி வருகின்றனர்.அவர்களில் தமிழ்நாட்டில் 527 மக்கள் வசித்து வருகின்றனர்.
அரபி
இந்தியாவில் மொத்தம் 51,728 மக்கள் அரபி மொழியை பேசி வருகின்றனர்.அவர்களில் தமிழ்நாட்டில் 404 மக்கள் வசித்து வருகின்றனர்
மணிப்பூரி
இந்தியாவில் மொத்தம் 14,66,705 மக்கள் மணிப்பூரி மொழியை பேசி வருகின்றனர்.அவர்களில் தமிழ்நாட்டில் 370 மக்கள் வசித்து வருகின்றனர்.
காஷ்மீரி
இந்தியாவில் மொத்தம் 55,27,698 மக்கள் காஷ்மீரி மொழியை பேசி வருகின்றனர்.அவர்களில் தமிழ்நாட்டில் 277 மக்கள் வசித்து வருகின்றனர்.
தோர்கி
இந்தியாவில் மொத்தம் 22,82,589 மக்கள் தோர்கி மொழியை பேசி வருகின்றனர்.அவர்களில் தமிழ்நாட்டில் 140 மக்கள் வசித்து வருகின்றனர்.
மைதிலி
இந்தியாவில் மொத்தம் 1,21,79,122 மக்கள் மைதிலி மொழியை பேசி வருகின்றனர்.அவர்களில் தமிழ்நாட்டில் 79 மக்கள் வசித்து வருகின்றனர்.
சந்த்தாளி
இந்தியாவில் மொத்தம் 64,69,600 மக்கள் சந்த்தாளி மொழியை பேசி வருகின்றனர்.அவர்களில் தமிழ்நாட்டில் 61 மக்கள் வசித்து வருகின்றனர்.
சமஸ்கிருதம்
இந்தியாவில் மொத்தம் 14,135 மக்கள் சமஸ்கிருதம் மொழியை பேசி வருகின்றனர்.அவர்களில் தமிழ்நாட்டில் 50 மக்கள் வசித்து வருகின்றனர்.
போடோ
இந்தியாவில் மொத்தம் 13,50,478 மக்கள் போடோ மொழியை பேசி வருகின்றனர்.அவர்களில் தமிழ்நாட்டில் 29 மக்கள் வசித்து வருகின்றனர்.
பழங்குடிமொழிகள்
தமிழ்நாட்டில் ஆதி மொழியை 298 நபர்களும்,  பிலிமொழியை 708 நபர்களும், கொடகுமொழியை 111 நபர்களும், காரோமொழியை 17 நபர்களும், கோண்டிமொழியை 30 நபர்களும், ஹாலம்மொழியை 10 நபர்களும், கர்பிமொழியை 29 நபர்களும், காந்தேசிமொழியை 67 நபர்களும், காரியாமொழியை 14 நபர்களும், கோண்ட்மொழியை 20 நபர்களும், கோடமொழியை 262 நபர்களும், கோர்வாமொழியை 14 நபர்களும், குரூக்மொழியை 76 நபர்களும், லஹவ்லிமொழியை 33 நபர்களும், லஹண்டாமொழியை 37 நபர்களும், லுசாய்மொழியை 82 நபர்களும், முண்டாமொழியை 30 நபர்களும், முண்டாரிமொழியை 14 நபர்களும், நிகோபரிசிமொழியை 25 நபர்களும், பார்ஜிமொழியை 10 நபர்களும், பார்சிமொழியை 8 நபர்களும், தாடோமொழியை 56 நபர்களும், திபேதிமொழியை 191 நபர்களும் பேசி வருகின்றனர்
ஆதாரம்
பகுப்பு:தமிழ்நாடு பகுப்பு:இந்திய மொழிகள்
அக மொட்டுக்கள்
பாலிலா இனப்பெருக்கத்தின் பங்கு
கடற்பஞ்சுகளில்  பாலிலா இனப்பெருக்க முறையில் மொட்டு விடுகின்றன. இந்த மொட்டுகள் வெளிப்புறத்திலோ அல்லது உட்புறத்திலோ தோன்றும். உள் மொட்டுகள் ஜெம்யுல்கள் எனப்படும். இருவகை மொட்டுகளும் வளர்ச்சி அடைந்து கடற்பஞ்சுகளாக உருவாகின்றன.
பண்புகள்
ஆக்ஸிஜன் இல்லை என்றாலும் குளிா்ந்த சூழல் இருந்தாலும், உலா்ந்த நிலை இருந்தாலும் உயிா் வாழும் அகமொட்டுகள் பாக்டீரியாவின் என்டோஸ் போர்களை ஒத்து காணப்படும். அகமொட்டுகளைச் சுற்றிலும் அமீபாசைட்டால் ஆனது. மேலும்  அதனைச் சுற்றிலும் ஸ்பிக்குள்கள் (நுண்சட்டங்கள்) காணப்படும். வாழும் சூழல் இல்லாவிடிலும்  அகமொட்டுகள் முதிா்ச்சி  அடைந்த நிலையில்  வாழும், வளரும்.
குறிப்புகள்
பகுப்பு:பஞ்சுயிரி உடற்கூறியல்
சிந்து மாகாணம் (1936–55)
சிந்து (Sind), பிரித்தானிய இந்தியாவின் மாகாணமாக 1936 முதல் 1947 முடிய இருந்தது. இம்மாகாணத்தின் தலைநகராக கராச்சி விளங்கியது. பின்னர் இந்தியப் பிரிவினைக்குப் பின்னர் 1947-இல் இம்மாகாணம் பாகிஸ்தான் நாட்டில் 1947 முதல் 1955 முடிய இருந்தது. அப்போது இம்மாகாணத்தின் தலைநகராக ஐதராபாத் விளங்கியது. 1936-க்கு முன்னர் இம்மாகாணத்தின் பகுதிகள் பம்பாய் மாகாணத்துடன் இருந்தது. 1955-இல் இதனை சிந்து மாகாணம் எனப்பெயர் சூட்டப்பட்டது.
மேற்கோள்கள்
பகுப்பு:சிந்து மாகாணம் பகுப்பு:பாக்கித்தான் மாகாணங்கள் பகுப்பு:பிரித்தானிய இந்தியாவின் மாகாணங்கள்
இரா. சம்பந்தன்
இராஜவரோதயம் சம்பந்தன் (Rajavarothayam Sampanthan, பிறப்பு: 5 பெப்ரவரி 1933) இலங்கைத் தமிழ் அரசியல்வாதியும், இலங்கை நாடாளுமன்ற உறுப்பினரும், தமிழ்த் தேசியக் கூட்டமைப்பு தலைவரும், இலங்கைத் தமிழரசுக் கட்சி முன்னாள் தலைவரும் ஆவார். 1977 முதல் 1983 வரை நாடாளுமன்ற உறுப்பினராக இருந்த சம்பந்தன், பின்னர் 2001 முதல் நாடாளுமன்ற உறுப்பினராக உள்ளார். 2015 செப்டம்பர் 3 முதல்  2018 டிசம்பர் 18 வரை இவர் இலங்கையின் எதிர்க்கட்சித் தலைவராகப் பதவி வகித்தார்.
வாழ்க்கைச் சுருக்கம்
திருகோணமலையைப் பிறப்பிடமாகக் கொண்ட சம்பந்தனின் தந்தை ஏ. இராஜவரோதயம் கல்லோயா திட்டத்தில் பணியாற்றியவர். சம்பந்தன் யாழ்ப்பாணம் சம்பத்தரிசியார் கல்லூரி, மொரட்டுவை புனித செபஸ்தியான் கல்லூரி ஆகியவற்றில் கல்வி கற்றார். பின்னர் இலங்கை சட்டக் கல்லூரியில் சட்டம் பயின்று வழக்கறிஞர் ஆனார். லீலாதேவி என்பாரைத் திருமணம் புரிந்தார். இவர்களுக்கு சஞ்சீவன், செந்தூரன், கிரிசாந்தினி என மூன்று பிள்ளைகள் உள்ளனர்.
அரசியலில்
1989 நாடாளுமன்றத் தேர்தலில் சம்பந்தன் ஈஎன்டிஎல்எஃப்/ஈபிஆர்எல்எஃப்/டெலோ/தவிகூ கூட்டமைப்பின் வேட்பாளராக திருகோணமலை மாவட்டத்தில் போட்டியிட்டார். கூட்டணியின் வேட்பாளர் எவரும் இம்மாவட்டத்தில் வெற்றி பெறவில்லை.
2001 ஆம் ஆண்டில் தவிகூ, அகில இலங்கைத் தமிழ்க் காங்கிரஸ், ஈழ மக்கள் புரட்சிகர விடுதலை முன்னணி (ஈபிஆர்எல்எஃப்), டெலோ ஆகிய கட்சிகள் இணைந்து தமிழ்த் தேசியக் கூட்டமைப்பு (ததேகூ) என்ற புதிய கூட்டணிக் கட்சி ஒன்றை ஆரம்பித்தனர். இக்கூட்டணிக்கு சம்பந்தன் தலைமைப் பொறுப்பை ஏற்றார். அக்கட்சி தேர்தல் சட்டத்தில் அங்கீகரிக்கப்படாத படியால் கூட்டமைப்பு தமிழர் விடுதலைக் கூட்டணியின் பெயரில் 2001 ஆம் ஆண்டுத் தேர்தலில் போட்டியிட்டது. சம்பந்தன் திருகோணமலைத் தேர்தல் மாவட்டத்தில் போட்டியிட்டு வெற்றி பெற்றார். இதன் காரணமாக 18 ஆண்டுகளின் பின்னர் சம்பந்தன் நாடாளுமன்றத்திற்கு மீண்டும் தெரிவு செய்யப்பட்டார்.
தமிழ்த் தேசியக் கூட்டமைப்பு அமைக்கப்பட்ட சிறிது காலத்தில் விடுதலைப் புலிகளை இலங்கைத் தமிழரின் ஏக பிரதிநிதிகளாக ஏற்றுக் கொண்டு அவர்களுக்குச் சார்பாக தனது நிலைப்பாட்டினை முன்னெடுத்தது. இந்நிலைப்பாட்டுக்கு தவிகூ தலைவர் வி. ஆனந்தசங்கரி எதிர்ப்புத் தெரிவித்து கூட்டமைப்பில் இருந்து விலகினார். அத்துடன், 2004 ஆம் ஆண்டு தேர்தலில் தமிழர் விடுதலைக் கூட்டணியின் பெயருடன் போட்டியிடுவதற்கு ஆனந்தசங்கரி அனுமதிக்கவில்லை. இதனால் சம்பந்தன் தலைமையிலான தமிழ்த் தேசியக் கூட்டமைப்பினர் இலங்கைத் தமிழரசுக் கட்சியின் சின்னத்தில் போட்டியிட்டனர். சம்பந்தன் தமிழரசுக் கட்சியின் தலவராகத் தேர்ந்தெடுக்கப்பட்டார்.
2004, 2010, 2015, 2020   நாடாளுமன்றத் தேர்தல்களில் சம்பந்தன் திருகோணமலைத் தொகுதியில் இருந்து மீண்டும் தேர்ந்தெடுக்கப்பட்டார்.